แผนดีก็ไม่มีประโยชน์
คิดแล้วไปพร้อมกัน,ในฐานะความเป็นพรรคการเมืองนั้นต้องไม่อยู่นิ่ง คือต้องมีความคิด สร้างความเป็นเอกภาพ แล้วเดินหน้าไปพร้อมๆกัน,ยิ่งเฉพาะก่อนการเลือกตั้งถือว่ามีความสำคัญที่จะต้องมียุทธศาสตร์และยุทธวิธีเพื่อนำพาไปสู่ชัยชนะการเลือกตั้งและการเมือง,หลายพรรคที่ลงสนามการเลือกตั้งครั้งนี้ โดยเฉพาะพรรคการเมืองใหญ่ที่คาดหวังว่าจะชนะในสนามเลือกตั้ง ถือว่ามีการวางแผนและมีความพร้อมเป็นส่วนใหญ่,เหลือก็แต่พรรคประชาธิปัตย์เริ่มก็ไม่พร้อมแล้ว,ประชาธิปัตย์ หวังกินบุญเก่าในความเป็นพรรคการเมืองเก่าแก่ที่สุดในประเทศ เรียกว่าอยู่มายาวจนกลายเป็นสถาบันไปแล้ว,กรุงเทพฯ-ภาคใต้จะตกต่ำจะพุ่งโลดก็ไม่น่าพลาดเป้า,ปรากฏความจริง กทม. สอบตกยกชุด ปักษ์ใต้หายไปเพียบ,อันแสดงให้เห็นถึงความไม่พร้อม ประมาท ไม่เป็นเอกภาพ สุดท้ายมาเจอประเด็นไม่เอา พล.อ.ประยุทธ์ จันทร์โอชา เป็นนายกฯ,เรียบร้อยโรงเรียน อภิสิทธิ์ ไปพลัน,พรรคเพื่อไทยนั้นต้องยอมรับว่าเป็นพรรค จอมวางแผน ด้วยข้อมูลจากการศึกษาวิจัยแปลงผลไปสู่นโยบายที่สามารถดึงใจคนระดับรากหญ้าสำเร็จ,อย่างการเลือกตั้งครั้งนี้ แม้จะอ่านเกมออกว่ากฎกติกาที่ออกมานั้นเป้าหลักก็เพื่อทำให้พรรคนี้เล็กไม่ต้องการให้กลับเข้ามีอำนาจอีก,ด้วยการวางแผนซ้อนแผน เมื่อกติกาเป็นอย่างนี้ จึงใช้กลยุทธ์ แตกแบงก์พัน คือกระจายเครือข่ายเพื่อรองรับทั้งแบบ ส.ส.เขตและ ส.ส.ปาร์ตี้ลิสต์ อย่างเพื่อไทยและไทยรักษาชาติ,เพื่อไทย จะเน้นไปที่ ส.ส.เขต แต่ส่งไม่ครบจำนวนทั้งแบบเขตมากหน่อย ปาร์ตี้ลิสต์น้อยหน่อยเพื่อแบ่งสัดส่วนกัน,ไทยรักษาชาติ เน้นไปที่ ส.ส.ปาร์ตี้ลิสต์ แต่ก็ส่งไม่ครบจำนวนเช่นกัน,หากมาตามเป้าทั้งเพื่อไทยและไทยรักษาชาติก็น่าจะได้ ส.ส.ทั้ง 2 แบบ จำนวนมากกว่าพรรคการเมืองทุกพรรค,เผอิญว่า ถ้าคิดออกมาอย่างนี้ก็มีสิทธิที่จะได้เสียงข้างมาก ยังมีอีกแผนแต่เป็นแนวคิดซ้อนแผนด้วยคิดว่าจะชัวร์และมั่นใจที่สุด,จนเป็นเหตุให้ไทยรักษาชาติถูกยุบพรรค,จึงกลายเป็นความผิดพลาด ทำให้เส้นทางกลับสู่อำนาจห่างไกลออกไปจนแทบไม่เหลือโอกาส จนเป็นเหตุให้เกิดปัญหาภายในพรรคซ้ำเข้าไปอีก,มากไปกว่านั้น เท่าที่ประเมินตัวเลข ส.ส.กันแล้ว เพื่อไทยคงได้ ส.ส.เขตมากที่สุด แต่ส่งผลให้ไม่ได้ ส.ส.ปาร์ตี้ลิสต์แม้แต่คนเดียว,บรรดาแกนนำพรรคที่มีบทบาทสำคัญในพรรคจึง สอบตก รวด ไม่ได้เป็น ส.ส.ในสภาสักคนเดียว,อันไม่ต่างไปจากพรรคไทยรักษาชาติที่ต้องออกจากการเมืองในสภา นอกจากระดับจะต้องถูกเว้นวรรคแล้วคนอื่นๆก็พลอยตกน้ำไปด้วย,ล่าสุดพรรคเพื่อไทยมีการประชุมใหญ่ตามวาระ แต่ยังไม่ยอมแพ้เพื่อตั้งรัฐบาลโดยจับประเด็นที่ไม่ยอมให้ลูกพรรคเป็น งูเห่า ด้วยการจับมือให้ลงสัตยาบัน,อีกทั้งต้องหาหัวหน้าพรรคคนใหม่เพื่อทำงานในสภา เพราะจะขาดหัวไม่ได้ และสั่งทุกจังหวัดให้เตรียมคนเพื่อเตรียม พร้อมเลือกตั้งใหม่อันเป็นคุณสมบัติที่ดีของพรรคการเมือง,แต่ถ้ายังยึดติด บุคคล ที่ไม่สุจริตต่อชาติบ้านเมือง แผนดีก็ไม่มีประโยชน์?,สายล่อฟ้า
ในฐานะความเป็นพรรคการเมืองนั้นต้องไม่อยู่นิ่ง คือต้องมีความคิด สร้างความเป็นเอกภาพ แล้วเดินหน้าไปพร้อมๆกัน
พรรคการเมือง,การเลือกตั้ง,พรรคการเมืองใหญ่,พรรคประชาธิปัตย์,พรรคเพื่อไทย,สายล่อฟ้า,กล้าได้กล้าเสีย